Kullan kaipaus
Oisi mullakin kultani oma,
 Hellä, herttainen, sievä ja soma!
 Hälle mä soittaisin, lauluni loisin,
 Huolet, kaihoni ilmi toisin.

 Ja kahden kun huolille huo’attais
 Ja kaihoille itkettäisiin,
 Niin kaihot ne kauvaksi kaikkoais,
 Me onnelle hymyttäisiin.

 Ja rintamme riemua täynnä ois’
 Ja paistaisi aina päivä.
 Säteensä päivä kun päällemme lois’,
 Niin häipyisi kaikki häivä.

 Oisi mullakin kultani oma,
 Hellä, herttainen, sievä ja soma!
 Hälle mä soittaisin, lauluni loisin,
 Elää riemussa, onnessa voisin.

23-3 1900.